נמצא קוץ בושט לארכו או לרחבו ואינו תחוב בו – כשרה <i>(אם אין עליו קורט דם מבחוץ.)</i> אבל אם הוא תחוב בו – אסורה אפילו אין שם קורט דם דחיישינן שמא ניקב הושט והבריא ונתרפא ואינו ניכר. <i>הגה: ויש מכשירין אם אין קורט דם מבחוץ דלא חיישינן שמא הבריא. וכן נהגו להקל בעירנו באותן אווזות שמלעיטין לעשות מהן שומן שיש תקנה בעיר לבדוק אחר נקיבת הוושט דשכיח יותר מסרכות הריאה ונהגו להקל בישב לו קוץ אם אינו נקוב משני צדדים או שאין קורט דם מבחוץ ויש לדקדק בזה הרבה כי הוא איסור דאורייתא ויותר היה טוב שלא לבדוק כלל ולסמוך ארובו מלבדוק ולהקל במקום דאיכא ריעותא.</i>